lv lv lv lv lv lv lv lv lv lv lv de lv lv lv lv lv en lv lv ru lv lv lv fy lt lv lv hu en en lv ca sk hbs_lat es lv id lv lv lv ca lv hbs_lat lv lv lv lv fi lv lv lv lv lv lv lv lv lv lv lv lv lv ru lt en es lv id lv lv lv fi lv lv lv lv nl fr en es lv lv lv lv lv lv lv lv lv lv lv lv lv lv lv lv lv lv lv es lv es lv lv lv lv lv lv lv lv nl lv lt lv en nl gl lv lv lv lv lv lv de es lv nl en lv nl en lv nl en lv nl en eo lv lv lv mn pt eu lt lv lv fr lv lv lv lv lv lv lv lv nl lv lv nl lv lv lv lv lv sl lv en lv lv ru lv lv nl lv lv lv lv
Noraida ZZS priekšlikumu par vienreizēju 200 eiro pabalstu pensionāriem un personām ar invaliditāti – ZZ.lv
Vārda dienas svin: Elza, Ilizana
andra.ozola@zz.lv - 27.01.2022 - 23:30
Saeima šodien noraidīja Zaļo un zemnieku savienības (ZZS) deputātu iesniegtos trīs likumprojektus par grozījumiem Covid-19 infekcijas izplatības seku pārvarēšanas likumā, kas paredzēja vienreizēju 200 eiro pabalstu pensionāriem, personām ar invaliditāti un personu, tajā skaitā bērnu ar invaliditāti kopšanas pabalsta saņēmējiem.
Partiju apvienība grozījumus iesniedza ar mērķi mazināt Covid-19 izplatības un energocenu pieauguma negatīvās sekas.
Saeima noraidīja arī citus politiskā spēka iesniegtos grozījumus Pievienotās vērtības nodokļa likumā, kas paredzēja uz apkures sezonas laiku pievienotās vērtības nodokļa (PVN) samazināto 0% likmi noteikt dabasgāzei un elektroenerģijai, tās pārvades, sadales pakalpojumiem un obligātā iepirkuma komponentēm.
Atbalstu nesaņēma arī priekšlikumi par PVN 0% likmes piemērošanu šajā laikā dažāda veida koksnes kurināmajam un silmtumenerģijas piegādei mājsaimniecību vajadzībām.
Saturs turpināsies pēc reklāmas.
Tāpat tika noraidīts ZZS priekšlikums tām pašām iedzīvotāju grupām piešķirt ikmēneša 40 eiro pabalstu no 1.janvāra līdz apkures sezonas beigām. Attiecīgais ierosinājums paredzēja divreiz lielāku pabalstu par savukārt valdības atbalstīto 20 eiro izmaksu uz dažiem mēnešiem pensionāriem.
Atbalstu nesaņēma arī ZZS priekšlikums, kas ir līdzīgs valdības atsevišķā lēmumā atbalstītam ierosinājumam un kas paredz, ka 50 eiro mēnesī būtu jānodrošina Latvijā dzīvojošām ģimenēm ar bērniem un personām, kuras audzina nepilngadīgu bērnu vai bērnu, kas turpina vispārējās, profesionālās, augstākās vai speciālās izglītības iegūšanu, bet vēl nav sasniedzis 24 gadu vecumu. Šis mērķētais atbalsts attiektos uz katru no ģimenē esošajiem bērniem, atzīmē partiju apvienībā.
Kā ziņots, saistībā arī ar ZZS rosinājumiem samazināt pievienotās vērtības nodokli energoresursiem un kompensēt izdevumus virs noteikta elektrības cenas līmeņa partiju apvienības līdzpriekšsēdētājs Edgars Tavars iepriekš uzsvēra, ka atbalsta grozam ir jāsasniedz katru Latvijas iedzīvotāju, “turklāt iedzīvotājiem uz saviem pleciem nav jāiznes valdības kļūda, šo krīzi sākot risināt pārāk novēloti un sasteigti”.
Saturs turpināsies pēc reklāmas.
ZZS līdzpriekšsēdētājs Armands Krauze iepriekš akcentēja, ka laikā, kad Eiropas valstis, arī “kaimiņi igauņi” rod iespējas atbalstīt savus iedzīvotājus enerģētikas krīzē, līdz pat 50% kompensējot gāzes un elektrības rēķinus, Latvijas valdības vadītājs tikai janvāra vidū uzdevis Ekonomikas ministrijai meklēt kompleksus risinājumus energokrīzes pārvarēšanai. “Mēs nevaram pieļaut, ka atbalsts elektrības cenu segšanai nāk novēloti, savukārt reāli kompensācijas mehānismi gāzes cenām seko labākajā gadījumā mēnesi pirms vēlēšanām,” uzsver Krauze.
Jau vēstīts, ka ZZS un citas opozīcijas partijas jau kādu laiku aktualizējušas nepieciešamību sniegt lielāku atbalstu iedzīvotājiem, ņemot vērā energoresursu cenu kāpumu. ZZS arī bija apņēmusies rosināt Ministru prezidenta Krišjāņa Kariņa (JV) demisiju, ja netiks samazināti iedzīvotāju rēķini par energoresursiem.
Pēc tam, kad publiski aizvien vairāk izkanēja viedoklis, ka valdības sākotnēji ieviestajiem atbalsta pasākumi nepieciešams turpinājums, koalīcija vienojās par jauniem atbalsta pasākumiem.
Saturs turpināsies pēc reklāmas.
Valdība atbalstījusi, ka īstermiņa atbalstam valsts pilnībā kompensēs elektrības sadales tarifa un obligātās iepirkuma komponentes izmaksas, tiks ieviests jauns 50 eiro mēneša pabalsts par katru bērnu, tai skaitā studējošiem līdz 24 gadu vecumam, tiks ieviests jauns 20 eiro mēneša pabalsts visiem pensionāriem, neskatoties uz vakcinācijas faktu, un cilvēkiem ar invaliditāti.
Tāpat valdība lēmusi par palielinātā mājokļa pabalsta izmaksāšanu līdz šī gada beigām, kā arī valsts mājsaimniecībām kompensēt siltumapgādes un gāzes apkures izmaksu ekstremālo sadārdzinājumu.
Kā aģentūrai LETA iepriekš pauda ekonomikas ministrs Jānis Vitenbergs (NA), par ekstremālu sadārdzinājumu centrālās siltumapgādes klientiem tiks uzskatīta 68 eiro par megavatstundu robeža, kas nozīmētu, ka atbalstu saņems mājsaimniecības Daugavpilī, Olainē, Ozolniekos, Mārupē un Saulkrastos.
Saturs turpināsies pēc reklāmas.
Premjers Kariņš norādījis, ka līdz ar šiem pasākumiem valsts sniegtais atbalsts iedzīvotājiem un uzņēmējiem energocenu pieauguma kompensēšanai sasniegs 450 miljonus eiro.
Latvijas ziņas Senioriem Sociālā drošība
Arī otrdien Latvijā gaidāms lietus un brāzmains vējš
Septembris Latvijā bijis divus grādus vēsāks par normu
Nedēļas nogalē Latvijā reģistrēts 2231 jauns Covid-19 gadījums un saņemtas ziņas par četriem mirušajiem
Pirmdienas pēcpusdienā gaidāms lielākais vējš kopš aprīļa
Zemgalē Saeimas vēlēšanās labākie rezultāti ZZS un JV
Lai komentētu, jums jāpiesakās sistēmā.
Daniils Bulajevs un Liepājas Simfoniskais orķestris
“Tautas gleznošanas studijai 65” dalībnieku radošo darbu albuma atklāšana
Sieviešu kora “Vizma” 50 gadu jubilejas koncerts
Kino. Vēsturisks spiegu trilleris “Suflieris” (2022)
Vai esat sagatavojis krājumus ziemai?
Jā, sagatavoju konservus ziemai
Nē, nopirkšu visu veikalā, kad būs nepieciešams
Jā, man ir pilns pagrabs ar kartupeļiem un dārzeņiem
Nē, man tas nav aktuāli
Lai par to domā citi
cilveks@cilveks.lv komentē Universitāte piedāvā apgūt atsevišķus studiju kursus kā klausītājam: “šitā 90ajos es uz filosofijas lekcijām universitātē piestaigāju brīvajā laikā, kad nebij naudas vai ar ko dzert un garlaicīgi.” Sep 21, 13:46
yquoceczvvoajdrkfa@kvhrw.com komentē Antiradars nepalīdzēja: “Proti, NĒ, tas nav antiradars. Tas ir radaru detektors. Antiradars neļautu policijai nomērīt aprīkotās mašīnas ātrumu.” Sep 18, 18:08
valdiskromiss@gmail.com komentē Valdība atbalsta pedagogu darba slodzes līdzsvarošanu un atalgojuma likmes paaugstināšanu: “sadales tīklu un lv valsts mežu vadība” Sep 18, 08:19
Vēlies portālā pārbaudītu un atbildīgu saturu? Atbalsti reģionālo portālu ar ziedojumu. Tas stiprinās kvalitatīvu un neatkarīgu žurnālistiku mūsu novadā.
Izvēlēties summu1 €5 €10 €20 €Cita summa
SIA "Reģionu Mediji"| Reģ. nr.: Reģ. nr.: 50103305231 | Adrese: Andrejostas iela 23, Rīga, LV-1045
Paldies, Jūsu ziedojums EUR ir pieņemts!
Jūsu atbalsts veicinās kvalitatīvas žurnālistikas attīstību Latvijas reģionos.